Kamu bisa jelasin ke aku soal Notasi ABC dalam bahasa melayu?

Notasi ABC, atau nama rasminya, abc notation (notasi abc, semua huruf kecil), ialah sebuah bentuk tatatanda atau notasi muzik trengkas. Dalam bentuk asasnya, ia mengguna huruf A hingga G bagi mewakili not muzik tertentu, dicampur unusur-unsur lain bagi menambah tanda nilai kepada not-not—syap, flet, tempoh (duration), kei, dan ornamentasi muzik.

Beberapa orang nampak potensi penggunaan notasi ini sebagai satu cara penggunaan kod ASCII yang dapat membantu perkongsian muzik dalam talian, sekali gus juga menambah satu bahasa yang mudah dan baharu bagi pembangun perisian komputer. Dalam bentuk ini, Notasi ABC kekal sebagai satu bahasa notasi muzik yang menggunakan set aksara ASCII. Notasi ABC awal ditulis Chris Walshaw dan beberapa orang lain, dan walaupun dirumus dalam bentuk sekarang, kemudahan menulis notasi pada keratan kertas, sampul surat dll, berbanding tablatur dan Solfeggio masih dikekalkan. Karya Chris Walshaw dan rakan-rakannya yang pada asalnya direka untuk kegunaan buat lagu-lagu tradisional Eropah, (yang secara tipikal merupakan melodi satu suara yang dapat ditulis pada satu staf dalam notasi muzik standard) penyumbang kepada perisian ini telah mengembangkan senarai aksara dan pengepala dalam sintaksis yang juga boleh menyokong metadata setiap lagu.

Notasi ABC boleh disunting dengan menggunakan apa jua perisian editor teks oleh sebab ia berlandaskan ASCII. Namun, kini terdapat banyak perisian Notasi ABC yang menawarkan beberapa kemudahan, termasuk kemudahan untuk membaca dan memproses notasi abc, termasuklah penggunaan fail MIDI dan sebagai notasi dotted. Perisian sedemikian terdapat untuk kebanyakan sistem komputer, termasuk Microsoft Windows, Unix/Linux, Macintosh, PalmOS, dan juga perisian dalam talian (sesawang).

Perisian pihak ketiga terkemudian membolehkan output langsung (memintas pangatur huruf TeX),  dan memanjangkan sintaksis bagi menyokong lirik yang seiring dengan not, notasi suara dan staf berganda, tablatur, dan MIDI.